SET ปิดลดช่วงบวกเหลือ 0.05 จุด วิตกบาทอ่อนค่า-Fund Flow ชะลอไหลเข้า จับตาแนวรับ 1,500 จุด
SET ปิดลดช่วงบวกเหลือ 0.05 จุด วิตกบาทอ่อนค่า-Fund Flow ชะลอไหลเข้า จับตาแนวรับ 1,500 จุด โดยดัชนีปิดตลาดวันนี้ ที่ระดับ 1,536.49 จุด เพิ่มขึ้น 0.05 จุด หรือ 0.00% มูลค่าการซื้อขาย 9.38 หมื่นล้านบาท
11 ม.ค. 2564

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,536.49 จุด เพิ่มขึ้น 0.05 จุด หรือ 0.00% มูลค่าการซื้อขาย 9.38 หมื่นล้านบาท
10 หุ้นดันดัชนีวันนี้

ด้านนักวิเคราะห์ ระบุว่า ตลาดหุ้นไทยวันนี้ค่อนข้างผันผวน คล้ายตลาดต่างประเทศ โดยตลาดหุ้นในภูมิภาคเอเชียเทรดภาคเช้าปรับตัวขึ้นได้ดี ก่อนจะถอยลงมา เว้นแต่ตลาดหุ้นอินโดนีเซียที่ยังบวกได้ดี  ส่วนตลาดในยุโรปเทรดบ่ายนี้ก็ปรับตัวลงเฉลี่ยราว 0.5% เช่นเดียวกับดาวโจนส์ฟิวเจอร์สที่ติดลบราว 0.7% จากแรงขายทำกำไรที่ออกมาเพื่อลดความเสี่ยงในช่วงที่รอคณะทำงานของนายโจ ไบเดน ว่าที่ประธานาธิบดีสหรัฐฯคนใหม่ จะเข้ารับหน้าที่บริหารประเทศในวันที่ 20 ม.ค.นี้ และรอดูการประชุมธนาคารกลางสหรัฐ (เฟด) ในช่วงปลายเดือนนี้ด้วย
ส่วนตลาดบ้านเราค่อนข้างผันผวนจากหุ้นบางตัว อย่างหุ้น KTC และ DELTA ที่ปรับตัวขึ้นไปมากก่อนที่จะลดช่วงบวกลงมา อีกทั้งหุ้นที่มีฟรีโฟลตต่ำก็กังวลตลาดฯจะออกกฏเกณฑ์มาบังคับใช้ ทำให้ตลาดฯขึ้นๆ ลงๆ เป็นระยะ โดยวันนี้ตลาดฯได้รับแรงกดดันจากหุ้นในกลุ่มแบงก์จากแรงขายทำกำไรหลังขึ้นไปมาก  แต่ก็ได้แรงหนุนจากกลุ่มอิเล็กทรอนิกส์ และกลุ่มเกษตร นอกจากนี้เงินบาทที่อ่อนค่าลง ทำให้นักลงทุนวิตกเรื่อง Fund Flow จะชะลอการไหลเข้า
สำหรับแนวโน้มการลงทุนในวันพรุ่งนี้ (12 ม.ค.) คาดว่าตลาดฯคงจะยังผันผวน และมีโอกาสพักตัวได้ในระหว่างทางหลังขึ้นไปมากแล้ว
พร้อมให้แนวรับ 1,520-1,500 จุด ส่วนแนวต้าน 1,540-1,550 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
KTC      มูลค่าการซื้อขาย   6,554.18 ล้านบาท  ปิดที่    79.00 บาท เพิ่มขึ้น    2.25 บาท
EA       มูลค่าการซื้อขาย   5,414.66 ล้านบาท  ปิดที่    64.50 บาท เพิ่มขึ้น    1.50 บาท
DELTA    มูลค่าการซื้อขาย   2,878.04 ล้านบาท  ปิดที่   748.00 บาท เพิ่มขึ้น   30.00 บาท
HANA     มูลค่าการซื้อขาย   2,730.55 ล้านบาท  ปิดที่    51.75 บาท เพิ่มขึ้น    4.75 บาท
ADVANC   มูลค่าการซื้อขาย   2,227.49 ล้านบาท  ปิดที่   182.00 บาท ลดลง     2.50 บาท
ตลาดหุ้นเอเชีย
